Fritz Hochwälder

**Fritz Hochwälder** (født 28. mai 1911 i Wien i Østerrike-Ungarn, død 20. oktober 1986 i Zürich i Sveits) var en østerriksk dramatiker.

## Liv og virke
### Bakgrunn
Hochwälder gikk i lære som tapetserer hos sin far på Westbahnstrasse i Wiens 7. distrikt Neubau. Mer som autodidakt, hjulpet ved voksenopplæringskurs ved Volksheim Ottakring, bygget han ut han sine historiske og politiske kunnskaper, og engasjerte seg politisk i Sozialistische Arbeiter-Jugend (SAJ), ungdomsorganisasjonen til Sozialdemokratische Partei Österreichs (SDAP) i Neubau-distriktet. I løpet av denne tiden hans eneste lange prosaverk til, *Donnerstag*. Det er først blitt kjent da det etter hand død ble funnet under gjennomgang av hans dødsbo, og utgitt posthumt i 1995. Det er en byroman skrevet i sen ekspresjonistisk stil.

### Karriere
Hochwälders første tragedie, *Jehr*, ble uroppført i 1932 under Wiener Kammerspiele I august 1938, etter det østerrikske Anschluss, måtte han som jøde og som bekjennende venstreorientert flykte fra Østerrike. Først forsøkte han forgjeves å sikre seg visum til et nærmest hvilket som helst utland. Han måtte gi opp å prøve å få visum. Han kom seg så uten å bli igjenkjent fra Wien til Vorarlberg. Derfra svømte han over Rhinen til sveitsisk side. Først satt han internert, og sveitserne ville helt få ham ut av landet, og så klarte han å gjøre sin forfatterhobby til næringsvei og slik unngå å komme i vanskeligheter for ikke å være yrkesaktiv. Hans erfaringer forsterket sionist-lederen Chaim Weizmanns ironiske beskrivelse om at verden i de dager var delt inn i to typer land: land som ønsket å bli kvitt jødene, land som nektet å ta dem inn.

Begge hans foreldre ble drept i KZ Theresienstadt.

Hochwälders dramaer var ofte basert på historisk stoff, og viser gjerne diskrepansen mellom idealisme og politisk virkelighet. Hans stykker ble oppsatt ofte i 1950- og 1960-årene. Det mest kjente av hans stykker er *Das heilige Experiment* fra 1942, som handler om hvordan en utopisk jesuittstat i Paraguay ble voldelig oppløst av spanjolene på grunn av deres koloninæringsinteresser på 1760-tallet.  Det ble uroppført i 1943 på Städtebundtheater Biel-Solothurn, (iscenesatt av Peter Lotar) og opplevde i 1947 sin vellykkede premiere i det frigjorte Østerrike (Wiener Burgtheater). I 1952 kom det til det internasjonale gjennombrudd, og det begynte i Paris, der stykket hadde tittelen *Sur la terre comme au ciel*.

Hochwälders mest vellykkede periode var 1950-tallet, da han praktisk talt opptrådte som Burgtheaters interne forfatter, og hans dramaturgisk velbygde, spennende skuespill med historisk-politisk bakgrunn ble også spilt mye i utlandet. Hochwälders arbeid ble også oppdaget for fjernsyn. Mange av hans skuespill ble tilpasset fjernsynets format, som fremdeles var veldig knyttet til teaterforholdene, og Hochwälder aksepterte også endringer i manus. 

På 1960-tallet ble det roligere rundt ham. Dramatikerens litt patetiske språk, som hadde blitt preget av klassikerne, falt ut av moten, og Hochwälders hjertesykdom svekket også hans kreativitet. Hochwälder forble imidlertid «den» offisielle dramatiker i Østerrike i sin epoke.

Hochwälder ble tildelt flere priser for sin dramatikk, deriblant Grillparzer-Preis i 1956, Großer Österreichischer Staatspreis i 1966 og Österreichisches Ehrenzeichen für Wissenschaft und Kunst i 1980.

## Teaterstykker
* *Jehr*. 1932
* *Liebe in Florenz*. 1939
* *Esther*. 1940
* *Das heilige Experiment*. 1942
* *Casa Speranza*. 1943
* *Hotel du Commerce*. 1943
* *Der Flüchtling*. 1944/45
* *Die verschleierte Frau*. 1946
* *Meier Helmbrecht*. 1946
* *Der öffentliche Ankläger*. 1947
* *Virginia*. 1948
* *Donadieu*. 1953
* *Die Herberge*. 1955
* *Der Unschuldige*. 1956
* *Donnerstag*. 1959
* *Schicksalskomödie*. 1960
* *Der verschwundene Mond*. 1961
* *1003*. 1964
* *Der Himbeerpflücker*. 1965
* *Der Befehl*. 1967
* *Lazaretti oder Der Säbeltiger*. 1975

## Filmatiseringer
* 1948: *[[Die Frau am Weg]]* (Regi: Eduard von Borsody, med Brigitte Horney, Robert Freitag).
* 1965: *Der Himbeerpflücker* (Regi: Erich Neuberg), med Helmuth Qualtinger, Kurt Sowinetz, Hilde Sochor, Blanche Aubry, Lukas Ammann, Helmut Janatsch, Emmerich Schrenk
* 1967: *Der öffentliche Ankläger* (TV) (Regi: Hans Dieter Schwarze), med Paul Hoffmann, Klaus Schwarzkopf, Udo Vioff, Martin Lüttge, Carl Lange, Paul Dahlke
* 1967: *Der Befehl* (TV) (Regi: Erich Neuberg, Edwin Zbonek, med Emil Stöhr, Franz Stoss, Kurt Sowinetz).
Film *[[Mission (film)|Mission]]* fra 1986 (Regi: Roland Joffé, med Robert De Niro, Jeremy Irons og Liam Neeson) var inspirert av Hochwälders stykke *Das heilige Experiment*.

## Litteratur
*Baker, R. Paul (2001) *A Question of Conscience: The Dramas of Fritz Hochwälder*. Dunedin: Department of German, University of Otago.
* Best, Alan (1995). "Fritz Hochwälder: Overview." *Reference Guide to World Literature*, 2nd ed., edited by Lesley Henderson, St. James Press. Republished in Literature Resource Center. Online. Accessed April 5, 2006. [Essay on Web site].
*Daviau, Donald G. “Fritz Hochwälder” in *Major Figures of Modern Austrian Literature* (1984), ed. Daviau. Riverside, California: Ariadne.
* Feinberg, Anat (2002). "Fritz Hochwälder " in *Holocaust Literature: An Encyclopedia of Writers and Their Work* ed. S. Lillian Kremer : New York : Routledge.
* "Fritz Hochwälder " in *McGraw-Hill Encyclopedia of World Drama* (1984). 2nd edition: New York: McGraw-Hill.
* Hochwälder, Fritz (1980).  *The Public Prosecutor and Other Plays*, with an introduction by Martin Esslin.  New York: Frederick Ungar.
*

## Referanser


## Eksterne lenker
*